DA Den Europæiske Unions Tidende C 16/19

Meddelelse fra Island i medfør af Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

Bekendtgørelse om den første udbudsrunde 2009 — Kontinentalsoklen mellem Island og Jan Mayen »Dreki-området«

(2009/C 16/06)

Islands nationale energimyndighed (NEA) indkalder efter bemyndigelse fra Ministeriet for industri, energi og turisme hermed ansøgninger om tilladelse til efterforskning og produktion af kulbrinter i Dreki-området i overensstemmelse med artikel 3, stk. 2, litra a), i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter.

Udbudsrunden organiseres af NEA i overensstemmelse med lov nr. 13 af 13. marts 2001 (Statstidende (Stjórnartíðindi) af 16. maj 2001) om prospektering, efterforskning og produktion af kulbrinter (kulbrinteloven) med efterfølgende ændringer, samt regler og bestemmelser (kulbrintebestemmelserne) udstedt af Ministeriet for industri, energi og turisme i overensstemmelse med kulbrinteloven.

Den nationale energimyndighed har kompetence til at udstede tilladelser. De kriterier, betingelser og krav, som er omhandlet i artikel 5, stk. 1, artikel 5, stk. 2, og artikel 6, stk. 2, i direktiv 94/22/EF, er fastsat i ovennævnte retsinstrumenter.

Sammen med kulbrinteloven og kulbrintebestemmelserne finder aftalen af 22. oktober 1981 mellem Norge og Island om kontinentalsoklen mellem Island og Jan Mayen, aftalen mellem Norge og Island om grænseoverskridende kulbrinteaflejringer af 3. november 2008 samt det godkendte protokollat af samme dato om retten til deltagelse i medfør af artikel 5 og 6 i aftalen fra 1981 anvendelse på de relevante dele af det udbudte areal.

Der kan søges om tilladelse til efterforskning og produktion for følgende blokke eller dele af blokke i Dreki-området.

IS6706/1 (del), 4 (del), 5 (del), 7, 8 (del), 10, 11 (del), 12 (del)

IS6707/1, 2, 3 (del), 4, 5, 6, 7, 8, 9, 10, 11, 12

IS6708/1, 2, 3, 4, 5, 6, 7, 8, 9, 10, 11, 12

IS6709/1, 2, 3, 4, 5, 6, 7, 8, 9, 10, 11, 12

IS6710/1, 2, 3, 4, 5, 6, 7, 8, 9, 10, 11, 12

IS6711/2 (del), 3, 5 (del), 6, 8 (del), 9, 11 (del), 12

IS6807/4 (del), 7 (del), 8 (del), 10, 11 (del), 12 (del)

IS6808/1 (del), 2 (del), 4, 5 (del), 6 (del), 7, 8, 9, 10, 11, 12

IS6809/1, 2, 3 (del), 4, 5, 6, 7, 8, 9, 10, 11, 12

IS6810/1, 2, 3, 4, 5, 6, 7, 8, 9, 10, 11, 12

IS6811/2 (del), 3, 5 (del), 6, 8 (del), 9, 11 (del), 12

IS6909/10 (del), 11 (del), 12 (del)

IS6910/7 (del), 8 (del), 9 (del), 10, 11, 12 (del)

IS6911/8 (del), 9 (del), 11 (del), 12

Enkeltansøgninger om tilladelse kan dække en eller flere blokke eller dele af blokke, dog højst op til 800 km2. Der tildeles højst fem (5) tilladelser. Ansøgere opfordres til at udpege et ekstra område, i tilfælde af at førstevalget overlapper andre ansøgninger.

Ansøgninger om tilladelse til efterforskning af kulbrinter og produktion sendes til:

Den nationale energimyndighed (NEA) Grensasvegi 9 108 — Reykjavik Island Websted: www.nea.is Tlf. (354) 569 60 00 Fax (354) 568 88 96

Detaljerede oplysninger om udbuddet og alle relevante dokumenter, herunder lister og kort over det udbudte areal, vejledning om tilladelser og tilknyttede betingelser samt ansøgervejledning, kan indhentes på følgende websted:

http://www.nea.is/licensinground2009

eller ved at kontakte den nationale energimyndighed på ovenstående adresse.

Tildelingen af tilladelser til efterforskning og produktion under den første udbudsrunde vedrørende Dreki-området i 2009 forventes at finde sted før udgangen af oktober 2009.

Udløbsdato for udbudsrunden — kontinentalsoklen mellem Island og Jan Mayen Dreki-området: 15. maj 2009.

Det nordlige Dreki-område på den islandske kontinentalsokkel mellem Island og Jan Mayen. Grænserne for aftaleområdet fra 1981 (som omhandlet i pkt. 4) mellem Island og Norge vises ved den grønne stiplede linje.